ΓΡΑΠΤΗ ΕΡΩΤΗΣΗ E-2112/03

υποβολή: Proinsias De Rossa (PSE) προς την Επιτροπή

(25 Ιουνίου 2003)

Θέμα: Οδηγία περί αναπηρίας

Με το ψήφισμα του ΕΚ A5-0377/2001(1) της 15ης Νοεμβρίου 2001, η Επιτροπή εκαλείτο να παρουσιάσει εντός του 2003 σχέδιο οδηγίας βάσει του άρθρου 13 της Συνθήκης ΕΚ με στόχο την ίση μεταχείριση των ατόμων με ειδικές ανάγκες, αναγνωρίζοντας την ατομικότητά τους και το δικαίωμα να είναι διαφορετικά.

Σε ποιες ενέργειες προέβη η Επιτροπή προκειμένου να ανταποκριθεί στην έκκληση αυτή και πότε θα είναι σε θέση να παρουσιάσει μια τέτοια οδηγία·

(1) ΕΕ C 140 E της 13.6.2002, σελ. 589.

Απάντηση της κας Διαμαντοπούλου εξ ονόματος της Επιτροπής

(28 Ιουλίου 2003)

Η Επιτροπή έχει λάβειπόψη της το ψήφισμα A5-0377/2001 του Κοινοβουλίου. Ωστόσο, θεωρεί ότι, επί του παρόντος, πρέπει να δοθεί προτεραιότητα στην εξασφάλιση της πλήρους μεταφοράς τηςπάρχουσας κοινοτικής νομοθεσίας στο εθνικό δίκαιο των κρατών μελών.

Δυνάμει του άρθρου 13 της συνθήκης του Άμστερνταμ, η Κοινότητα μπορεί να αναλάβει κατάλληλη δράση για την καταπολέμηση των διακρίσεων λόγω, μεταξύ άλλων, αναπηρίας. Με βάση το εν λόγω άρθρο, στις 27 Νοεμβρίου 2000 το Συμβούλιο ενέκρινε την οδηγία 2000/78/ΕΚ για τη διαμόρφωση γενικού πλαισίου για την ίση μεταχείριση στην απασχόληση και την εργασία(1). Όσον αφορά την αναπηρία, η ανωτέρω οδηγία αναγνωρίζει ότι η μη παροχή εύλογης μέριμνας στο χώρο εργασίας μπορεί να αποτελεί διάκριση. Στην πράξη, η μέριμνα αυτή περιλαμβάνει μέτρα για την προσαρμογή του χώρου εργασίας στις ανάγκες των ατόμων με αναπηρία, όπως, για παράδειγμα, μέτρα για την προσαρμογή του χώρου και του εξοπλισμού καθώς και των ωραρίων με στόχο τη διευκόλυνση της πρόσβασης των ατόμων αυτών στην απασχόληση. Η οδηγία πρέπει να μεταφερθεί από τα κράτη μέλη έως τις 2 Δεκεμβρίου 2003, εκτός εάν αποφασίσουν να επωφεληθούν μιας συμπληρωματικής περιόδου τριών ετών για τη μεταφορά των διατάξεων της οδηγίας που αφορούν την αναπηρία και την ηλικία. Η οδηγία θα παράσχει ένα πολύ ξεκάθαρο νομικό πλαίσιο για την προστασία των ατόμων με αναπηρία από την άνιση μεταχείριση και διάκριση στην απασχόληση.

Κατά συνέπεια, επίκεντρο της προσοχής της Επιτροπής θα συνεχίσει να είναι η εξασφάλιση της μεταφοράς του νομικού κεκτημένου στον τομέα της καταπολέμησης των διακρίσεων εντός των προθεσμιών που συμφώνησε το Συμβούλιο. Η απασχόληση συνιστά κύριο παράγοντα για την επίτευξη της αφομοίωσης και ένταξης των ατόμων με αναπηρία στην κοινωνία.

Εξάλλου, η Επιτροπή πρότεινε στα κράτη μέλη να εξετασθεί, στο πλαίσιο της έκθεσης που πρέπει ναποβάλει η Επιτροπή το 2006 στο Κοινοβούλιο και το Συμβούλιο σχετικά με την εφαρμογή της οδηγίας για την ίση μεταχείριση, το θέμα της χρησιμοποίησης της κοινοτικής νομοθεσίας για την καταπολέμηση των διακρίσεων λόγω αναπηρίας σε τομείς εκτός από αυτόν της απασχόλησης. Γι' αυτόν τον λόγο, ζήτησε από τα κράτη μέλη να συμπεριλάβουν το ζήτημα αυτό στις εκθέσεις σχετικά με την εφαρμογή της οδηγίας, τις οποίες πρέπει ναποβάλουν στην Επιτροπή έως το Δεκέμβριο 2005.

Επιπροσθέτως, η Επιτροπή έχει αρχίσει να ετοιμάζει μια ανακοίνωση σχετικά με τη συνέχεια του Ευρωπαϊκού Έτους των Ατόμων με Ειδικές Ανάγκες. Από την άποψη αυτή, σημαντικό ρόλο θα διαδραματίσει η συμβολή των διάφορων ενδιαφερομένων στο Ευρωπαϊκό Έτος των Ατόμων με Ειδικές Ανάγκες 2003.

(1) ΕΕ L 303 της 2.12.2000.